pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. รับมือโควิด-19 เปิดช่องออนไลน์ให้นายจ้างแจ้งใช้ม.75 [กระทรวงแรงงาน]
วันพุธที่ 1 เมษายน 2563
กสร. รับมือโควิด-19 เปิดช่องออนไลน์ให้นายจ้างแจ้งใช้ม.75 [กระทรวงแรงงาน]
กรมสวัสดิการและคุ้มครองแรงงาน ปรับระบบรองรับสถานการณ์การระบาดของโควิด-19 อํานวยความสะดวกนายจ้าง แจ้งใช้มาตรา 75 ผ่านช่องทางออนไลน์
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากสถานการณ์การระบาดของไวรัสโควิด-19 ที่แพร่ขยายเป็นวงกว้าง ซึ่งอาจส่งผลกระทบต่อสถานประกอบกิจการบางแห่งทําให้ไม่สามารถประกอบกิจการได้ตามปกติเป็นเหตุให้ต้องหยุดกิจการทั้งหมดหรือบางส่วนชั่วคราวและจําเป็นต้องใช้มาตรา 75 ตามพ.ร.บ.คุ้มครองแรงงาน พ.ศ. 2541 เพื่อประคับประคองกิจการให้สามารถดําเนินการต่อไปได้ ซึ่งการใช้มาตรา 75 นายจ้างจะต้องแจ้งต่อพนักงานตรวจแรงงานในพื้นที่และลูกจ้างเป็นหนังสือก่อนหยุดกิจการไม่น้อยกว่า 3 วันทํางาน เพื่อเป็นการอํานวยความสะดวกให้แก่นายจ้างในการแจ้งต่อพนักงานตรวจแรงงาน รวมทั้งลดความเสี่ยงในการสัมผัสเชื้อโรคในที่สาธารณะ กสร. จึงได้เปิดให้บริการแจ้งการใช้มาตรา 75 ผ่านช่องทางออนไลน์ โดยสามารถดําเนินการได้ที่หน้าเว็บไซต์ของกรมสวัสดิการและคุ้มครองแรงงาน www.labour.go.th
อธิบดีกสร. กล่าวต่อว่า สําหรับนายจ้าง ลูกจ้างที่มีข้อสงสัย หรือต้องการขอรับคําปรึกษานอกจากหมายเลขโทรศัพท์ สายด่วน 1506 กด 3 แล้ว ยังสามารถใช้บริการได้ที่ เว็บไซต์กรมสวัสดิการและคุ้มครองแรงงาน www.labour.go.th, E-mail (info@labour.mail.go.th), Facebook กรมสวัสดิการและคุ้มครองแรงงาน (https://www.facebook.com/theDLPW/)
รัฐบาลไทย-ข่าวทำเนียบรัฐบาล-กรุงไทยออกเงินฝากเด็กจ่ายดอกเบี้ย 2 เท่าทุกสิ้นเดือน
วันพุธที่ 26 กรกฎาคม 2560
กรุงไทยออกเงินฝากเด็กจ่ายดอกเบี้ย 2 เท่าทุกสิ้นเดือน
ธนาคารกรุงไทยส่งเสริมเด็กให้รักการออม ออกเงินฝาก KTB Kids Savings สําหรับเด็กอายุไม่เกิน 15 ปี ให้โบนัสพิเศษเพิ่มอีก 1 เท่า นอกเหนือจากอัตราดอกเบี้ยออมทรัพย์สําหรับบุคคลธรรมดา โดยจ่ายดอกเบี้ยทุกเดือน เปิดบัญชีได้ที่ทุกสาขาทั่วประเทศ
นายลือชัย ชัยปริญญา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า เพื่อปลูกฝังนิสัยรักการออมให้กับเด็กไทย รวมทั้งเรียนรู้การบริหารเงินอย่างคุ้มค่าเพื่อเป็นหลักประกันในอนาคต ธนาคารได้ออกผลิตภัณฑ์เงินฝาก KTB Kids Savings ซึ่งเป็นบัญชีเงินฝากออมทรัพย์สําหรับเด็กอายุไม่เกิน 15 ปี โดยธนาคารให้อัตราดอกเบี้ยออมทรัพย์สําหรับบุคคลธรรมดา ซึ่งปัจจุบันอยู่ที่ 0.5% ต่อปี และให้ Bonus เพิ่มอีก 100% ของดอกเบี้ยออมทรัพย์ หากเดือนนั้นมียอดเงินฝากมากกว่ายอดเงินถอน ซึ่งจะจ่ายดอกเบี้ยทุกสิ้นเดือน และจ่าย Bonus ทุกวันที่ 1 ของเดือนถัดไป
ลูกค้าเปิดบัญชีขั้นต่ํา 2,000 บาท ยอดเงินฝากสูงสุดไม่เกิน 1 ล้านบาท โดยเปิดได้คนละ 1 บัญชี และสามารถเปิดบัญชีร่วมได้โดยมีผู้ปกครองเป็นเจ้าของบัญชี ฝาก ถอน โอนได้ไม่จํากัดจํานวนครั้ง นอกจากนี้ ธนาคารได้ออกแบบสมุดบัญชีเงินฝากโดยใช้ภาพ “น้องวายุ” ที่มีสีสันสดใสด้วย เปิดบัญชีได้ที่ธนาคารกรุงไทย ทุกสาขาทั่วประเทศ สอบถามรายละเอียดเพิ่มเติมที่ KTB Call Center โทร 02-111- 1111
ฝ่ายสื่อสารองค์กรและภาพลักษณ์
โทร. 0-2208-4174-8
รัฐบาลไทย-ข่าวทำเนียบรัฐบาล-“สาธิต” ผุดโครงการ “อสม.ชวนขยับ” รณรงค์ออกกำลังกายสร้างสุขภาพลดโรค
วันอาทิตย์ที่ 20 ตุลาคม 2562
“สาธิต” ผุดโครงการ “อสม.ชวนขยับ” รณรงค์ออกกําลังกายสร้างสุขภาพลดโรค
รัฐมนตรีช่วยว่าการกระทรวงสาธารณสุข รณรงค์ออกกําลังกาย โครงการ “อสม.ชวนขยับ” ให้อสม.1 คน ชวนคนมาร่วมออกกําลังกาย 10 ครอบครัว สร้างเสริมสุขภาพ ลดโรค ชะลอความแก่ ยืดอายุให้ยืนยาว
วันนี้ (20 ตุลาคม 2562) ที่วัดสุวรรณาราม ต.ศาลายา อ.พุทธมณฑล จ.นครปฐม ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเป็นประธานเชิญผ้าพระกฐินพระราชทานและมอบประกาศเกียรติบัตรแก่ อสม.อําเภอพุทธมณฑลที่มีผลการปฏิบัติงานดีเด่น ว่า จากสถิติกรมอนามัยพบคนไทยโดยเฉลี่ยมีพฤติกรรมเนือยนิ่งที่ไม่รวมการนอนสูงถึงเกือบ 14 ชั่วโมงต่อวัน เช่น การนั่งเล่นโทรศัพท์มือถือ การใช้คอมพิวเตอร์ การนั่งคุยกับเพื่อน การนั่งหรือนอนดูโทรทัศน์ และมีแนวโน้มเพิ่มมากขึ้น ส่งผลให้มีน้ําหนักเกินและเกิดโรคอ้วน ทําให้เป็นโรคไม่ติดต่อเรื้อรัง เช่น โรคหัวใจและหลอดเลือด เบาหวาน และมะเร็งบางชนิด ดังนั้นหากส่งเสริมให้เกิดกิจกรรมทางกายอย่างจริงจังจะช่วยลดความสูญเสียชีวิตจากโรคไม่ติดต่อเรื้อรังได้ถึง 11,129 รายต่อปี และลดต้นทุนค่ารักษาพยาบาลได้ถึง 5,977 ล้านบาท
ดร.สาธิตกล่าวต่อว่า โครงการ “อสม.ชวนขยับ” ให้อาสาสมัครสาธารณสุข (อสม.) 1 คนรับผิดชอบชวนคนมาร่วมออกกําลังกาย 10 ครอบครัว เพื่อกระตุ้นให้ประชาชนใส่ใจดูแลและปรับเปลี่ยนพฤติกรรมสุขภาพ หันมาใส่ใจดูแลสุขภาพตัวเองในรูปแบบการออกกําลังกายที่เหมาะสมแต่ละวัยโดยวิธีง่าย เช่น เดิน วิ่ง รําไทเก็ก หรือคีตะมวยไทย เป็นต้น อย่างน้อยสัปดาห์ละ 5 ครั้ง ๆ ละ 30 นาที
“ผมเชื่อว่าการออกกําลังกายเป็นสิ่งดีจะช่วยให้ร่างกายแข็งแรง ลดความเสี่ยงจากโรคเรื้อรังต่างๆ เช่น เบาหวาน ความดันโลหิตสูง โรคหัวใจ อีกทั้งยังช่วยเพิ่มความหนาแน่นของกระดูกในเด็ก รักษาความแข็งแรงของกระดูกในวัยรุ่นที่กําลังเจริญเติบโต ชะลอความเสื่อมของกระดูกในช่วงวัยสูงอายุ อีกทั้งยังช่วยในการย่อยและดูดซึมอาหาร ลดท้องอืดท้องเฟ้อ ระบบขับถ่ายดีขึ้น ลดความอ้วน มีสมาธิในการทํางานดีขึ้น ช่วยรักษาโรคซึมเศร้า ลดความเครียด นอนหลับได้ดี ชะลอความแก่ ยืดอายุให้ยืนยาวด้วย” ดร.สาธิตกล่าว
******************************** 20 ตุลาคม 2562
รัฐบาลไทย-ข่าวทำเนียบรัฐบาล- นายอิทธิพล คุณปลื้ม รัฐมนตรีว่าการกระทรวงวัฒนธรรม ลงพื้นที่ตรวจเยี่ยมและติดตามประเมินความเสียหายและการฟื้นฟูผลกระทบจากพายุโซนร้อนโพดุลและดีเปรสชั่นคาจิกิ ต่องานด้านศาสนา ศิลปะและว
วันพฤหัสบดีที่ 19 กันยายน 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม ลงพื้นที่ตรวจเยี่ยมและติดตามประเมินความเสียหายและการฟื้นฟูผลกระทบจากพายุโซนร้อนโพดุลและดีเปรสชั่นคาจิกิ ต่องานด้านศาสนา ศิลปะและว
นายอิทธิพล คุณปลื้ม รัฐมนตรีว่าการกระทรวงวัฒนธรรม ลงพื้นที่ตรวจเยี่ยมและติดตามประเมินความเสียหายและการฟื้นฟูผลกระทบจากพายุโซนร้อนโพดุลและดีเปรสชั่นคาจิกิ ต่องานด้านศาสนา ศิลปะและวัฒนธรรม ณ วัดศรีธาตุ อําเภอเมืองยโสธร จังหวัดยโสธร
วันที่ 19 กันยายน 2562 เวลา 10.00 น. นายอิทธิพล คุณปลื้ม รัฐมนตรีว่าการกระทรวงวัฒนธรรม ลงพื้นที่ตรวจเยี่ยมและติดตามประเมินความเสียหายและการฟื้นฟูผลกระทบจากพายุโซนร้อนโพดุลและดีเปรสชั่นคาจิกิ ต่องานด้านศาสนา ศิลปะและวัฒนธรรม ณ วัดศรีธาตุ อําเภอเมืองยโสธร จังหวัดยโสธร พร้อมทั้งมอบถุงยังชีพแก่ตัวแทนประชาชนที่ได้รับผลกระทบจากอุทกภัย โดยมีนายนิกร สุกใส ผู้ว่าราชการจังหวัดยโสธร นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม นายอนันต์ ชูโชติ อธิบดีกรมศิลปากร นายชาย นครชัย อธิบดีกรมส่งเสริมวัฒนธรรม ผู้บริหารกระทรวงวัฒนธรรม วัฒนธรรมจังหวัดและผู้แทนหน่วยงานส่วนท้องถิ่น เข้าร่วม
รัฐบาลไทย-ข่าวทำเนียบรัฐบาล-นายถาวร เสนเนียม รัฐมนตรีช่วยว่าการกระทรวงคมนาคม เป็นประธานคิกออฟ Friendly Design เพื่อคนทั้งมวล และมอบป้ายประกาศเกียรติคุณให้กับองค์กรที่ได้รับรางวัลอารยสถาปัตย์
วันศุกร์ที่ 29 พฤศจิกายน 2562
นายถาวร เสนเนียม รัฐมนตรีช่วยว่าการกระทรวงคมนาคม เป็นประธานคิกออฟ Friendly Design เพื่อคนทั้งมวล และมอบป้ายประกาศเกียรติคุณให้กับองค์กรที่ได้รับรางวัลอารยสถาปัตย์
นายถาวร เสนเนียม รัฐมนตรีช่วยว่าการกระทรวงคมนาคม เป็นประธานคิกออฟ Friendly Design เพื่อคนทั้งมวล และมอบป้ายประกาศเกียรติคุณให้กับองค์กรที่ได้รับรางวัลอารยสถาปัตย์
วันที่ 29 พฤศจิกายน 2562 เวลา 14.00 น. นายถาวร เสนเนียม รัฐมนตรีช่วยว่าการกระทรวงคมนาคม เป็นประธานคิกออฟ Friendly Design การเดินทางทางอากาศ เพื่อคนทั้งมวล และมอบป้ายประกาศเกียรติคุณให้กับองค์กรอารยสถาปัตย์ แห่งปี 2562 ได้แก่ บริษัท การบินไทย จํากัด (มหาชน) สํานักงานใหญ่ ท่าอากาศยานนานาชาติหาดใหญ่ ท่าอากาศยานนานาชาติสุราษฏร์ธานี เป็นต้น ณ อิมแพค เมืองทองธานี โดยมี นายจิราวุฒิ วินัยพานิช ผู้อํานวยการใหญ่ฝ่ายบริหารทั่วไป บกท. นายกฤษนะ ละไล ประธานมูลนิธิอารยสถาปัตย์เพื่อคนทั้งมวล ให้การต้อนรับ มูลนิธิอารยสถาปัตย์เพื่อคนทั้งมวล ได้ร่วมกับเครือข่าย Friendly Design จัดงาน “Thailand Friendly Design Expo 2019 : มหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 4” ด้วยการสนับสนุนจากกระทรวงคมนาคมและหน่วยงานในสังกัดกระทรวงฯ โดยแนวคิดการจัดงาน คือ “Home Care & Rehabilitation : การดูแลและฟื้นฟูสุขภาพสําหรับผู้สูงอายุ ผู้ป่วยพักฟื้น ผู้พิการ และผู้ที่ใช้รถเข็น” เชื่อมโยงสู่ “Tourism for All : การท่องเที่ยวเพื่อคนทั้งมวล” จัดแสดงผลงาน นวัตกรรม เทคโนโลยี สินค้า ผลิตภัณฑ์ การเดินทาง การท่องเที่ยว ศิลปวัฒนธรรม การออกแบบ และการบริการต่างๆ เพื่อรองรับสังคมสูงวัย ส่งเสริมสิทธิความเสมอภาคของผู้พิการ คนใช้รถเข็น ตลอดจนขับเคลื่อนการท่องเที่ยวเพื่อคนทั้งมวล ส่งเสริมความคิดสร้างสรรค์ในการประดิษฐ์ออกแบบหรือสร้างสิ่งอํานวยความสะดวก ธุรกิจการค้าการลงทุน และการเผยแพร่ประชาสัมพันธ์สร้างการรับรู้ในวงกว้าง ประเทศไทยกําลังปรับตัวเข้าสู่สังคมผู้สูงวัย ที่คาดว่าจะมีจํานวนผู้สูงอายุและจํานวนผู้พิการเพิ่มมาขึ้นอย่างต่อเนื่อง จึงต้องเตรียมความพร้อมในการเข้าสู่สังคมผู้สูงวัยตั้งแต่นี้เป็นต้นไป โดยเฉพาะเรื่องของอารยสถาปัตย์ที่จะเป็นปัจจัยสาคัญในการพัฒนาสังคมให้ดีขึ้น โดย กระทรวงคมนาคม มีความมุ่งมั่นที่จะส่งเสริม ขับเคลื่อนประเทศไทยให้เป็นเมืองอารยสถาปัตย์ที่ทุกคนเข้าถึงได้อย่างเท่าเทียม เป็นธรรม ด้วยการพัฒนาการขนส่งและการเดินทาง ให้ทุกคนสามารถเข้าถึงและมีส่วนร่วมในการสร้างโอกาสพัฒนาประเทศสู่ความเป็นศูนย์กลางของการจัดแสดงสินค้า บริการ และธุรกิจที่เกี่ยวกับ Friendly Design ในภูมิภาคอาเซียนต่อไป โดยได้มอบนโยบาย แก่หน่วยงานในสังกัดที่เกี่ยวข้องกับการเดินทางของผู้พิการทั้งทางบก ราง น้ํา และอากาศ ให้เอาใจใส่ดูแลผู้พิการอย่างทั่วถึง โดยเฉพาะการเดินทางทางอากาศ ทุกสนามบินจะต้องมี ทางลาด ห้องน้ํา พื้นที่เฉพาะสําหรับผู้พิการเพื่ออํานวยความสะดวกในการเดินทาง และเจ้าหน้าที่ช่วยเหลือเตรียมพร้อมตลอดเวลา ทั้งนี้ ในการจัดซื้อเครื่องบินใหม่ ให้ บกท. ดําเนินการจัดเตรียมความพร้อมการอํานวยความสะดวกของห้องน้ําและการขึ้นลงเครื่องสําหรับผู้พิการและผู้สูงอายุที่เดินทางวีลแชร์ด้วย
รัฐบาลไทย-ข่าวทำเนียบรัฐบาล-รัฐบาลมุ่งมั่นพัฒนาคุณภาพชีวิตแรงงาน
วันศุกร์ที่ 18 พฤษภาคม 2561
รัฐบาลมุ่งมั่นพัฒนาคุณภาพชีวิตแรงงาน
โดยให้ความสําคัญกับการปฏิบัติต่อแรงงานตามหลักสากลและหลักสิทธิมนุษยชน
รัฐบาลมุ่งมั่นพัฒนาคุณภาพชีวิตแรงงาน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมุ่งมั่นที่จะดูแลแรงงานทุกกลุ่มอาชีพ โดยให้ความสําคัญกับการปฏิบัติต่อแรงงานตามหลักสากลและหลักสิทธิมนุษยชน ซึ่งที่ผ่านมาได้พัฒนาระบบบริหารจัดการแรงงานต่างด้าวในไทย และปรับปรุงกฎหมายคุ้มครองแรงงานให้สอดรับกับอนุสัญญาขององค์การแรงงานระหว่างประเทศ เพื่อลดความเสี่ยงที่จะนําไปสู่ปัญหาการค้ามนุษย์ ยกระดับคุณภาพชีวิตแรงงานให้มีหลักประกันมั่นคง มีสภาพแวดล้อมในการทํางานที่ดี และได้รับสวัสดิการอย่างเหมาะสม พร้อมทั้งสนับสนุนให้แรงงานไทยทุกคนหมั่นฝึกฝนพัฒนาทักษะฝีมือแรงงานให้สอดคล้องกับความต้องการของตลาดแรงงาน เพื่อยกระดับรายได้ให้สูงขึ้นและแข่งขันได้ในระดับสากล สร้างความสุขให้แก่ตนเองและครอบครัวอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการประกันภัยข้าวนาปี ปีการผลิต 2563
วันอาทิตย์ที่ 3 พฤษภาคม 2563
โครงการประกันภัยข้าวนาปี ปีการผลิต 2563
วันศุกร์ที่ 1 พฤษภาคม 2563
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการประกันภัยข้าวนาปี ปีการผลิต 2563 วงเงินงบประมาณ 2,900 ล้านบาท โดยคงรูปแบบและประเภทภัยที่ได้รับการคุ้มครองเช่นเดียวกับปีที่ผ่านมา เพื่อให้โครงการดังกล่าวดําเนินการได้อย่างต่อเนื่องและสอดคล้องกับฤดูกาลเพาะปลูกข้าวนาปีของเกษตรกร ซึ่งเริ่มต้นตั้งแต่วันที่ 1 เม.ย. 63 เป็นต้นมา ช่วยให้เกษตรกรมีเครื่องมือบริหารจัดการความเสี่ยงด้านภัยพิบัติผ่านระบบการประกันภัย และบรรเทาผลกระทบจากความเสียหายที่เกิดขึ้นโดยธรรมชาติ โดยจะได้รับความคุ้มครองตลอดระยะเวลาการปลูกข้าวนาปี นอกจากนี้ ยังเป็นการต่อยอดความช่วยเหลือของภาครัฐ เพื่อควบคุมไม่ให้ต้นทุนการปลูกข้าวของเกษตรกรสูงจนเกินไปจนเป็นภาระ ทําให้ชาวนาสามารถเพาะปลูกข้าวในปีต่อ ๆ ไปได้อย่างมีประสิทธิภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ลงพื้นที่พบปะชาวประมง จัดระเบียบแรงงาน ดันสมุทรสาครฮับอาหารทะเล
วันจันทร์ที่ 5 มีนาคม 2561
นายกฯ ลงพื้นที่พบปะชาวประมง จัดระเบียบแรงงาน ดันสมุทรสาครฮับอาหารทะเล
นายกรัฐมนตรี ลงพื้นที่สมุทรสาคร ตรวจเยี่ยมมูลนิธิเครือข่ายส่งเสริมคุณภาพชีวิตแรงงาน รับทราบความคืบหน้าการจดทะเบียนแรงงานต่างด้าวแบบเบ็ดเสร็จ การควบคุมการแจ้งเข้า - ออกเรือประมง การสแกนม่านตาจัดเก็บข้อมูลแรงงานต่างด้าว
นายกรัฐมนตรี ลงพื้นที่สมุทรสาคร ตรวจเยี่ยมมูลนิธิเครือข่ายส่งเสริมคุณภาพชีวิตแรงงาน รับทราบความคืบหน้าการจดทะเบียนแรงงานต่างด้าวแบบเบ็ดเสร็จ การควบคุมการแจ้งเข้า - ออกเรือประมง การสแกนม่านตาจัดเก็บข้อมูลแรงงานต่างด้าว พร้อมพบปะแรงงาน ผู้ประกอบการรับฟังสภาพปัญหาข้อเสนอแนะ พัฒนาคุณภาพชีวิต คุ้มครองแรงงานตามมาตรฐานสากล พร้อมขับเคลื่อนสมุทรสาครเป็นฮับอาหารทะเล
พลเอก ประยุทธ์ จันทร์โอชา นายกรัฐมนตรี ลงพื้นที่ตรวจราชการจังหวัดสมุทรสาคร โดยได้เยี่ยมชมการดําเนินงานของมูลนิธิเครือข่ายส่งเสริมคุณภาพชีวิตแรงงาน (LPN) ตําบลบางหญ้าแพรก อําเภอเมือง จังหวัดสมุทรสาคร โดยมี พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน นายจรินทร์ จักกะพาก ปลัดกระทรวงแรงงาน นายอนุรักษ์ ทศรัตน์ อธิบดีกรมการจัดหางาน ให้การต้อนรับและรายงานความคืบหน้าการจดทะเบียนแรงงานต่างด้าวแบบเบ็ดเสร็จในการตรวจราชการพื้นที่ภาคกลางตอนล่างด้วย โอกาสนี้มี นายสมพงค์ สระแก้ว ผู้อํานวยการมูลนิธิเครือข่ายส่งเสริมคุณภาพชีวิตแรงงาน (LPN) ผู้ได้รับรางวัลบุคคลที่มีผลงานดีเด่นด้านการส่งเสริม ปกป้อง และคุ้มครองสิทธิมนุษยชน ประจําปี 2560 ให้การต้อนรับและนําคณะชมการดําเนินงานของมูลนิธิฯ
นายกรัฐมนตรีและคณะ ยังได้รับฟังรายงานการดําเนินกิจการและเยี่ยมชมกระบวนการผลิตอุตสาหกรรมอาหารทะเลและพบปะพนักงาน/แรงงาน ณ บริษัท ไทยยูเนี่ยน กรุ๊ป จํากัด (มหาชน) ต.ท่าทราย อ.เมือง จ.สมุทรสาคร โดยมี นายประภัสสร์ มาลากาญจน์ ผู้ว่าราชการจังหวัดสมุทรสาคร รายงานแนวทางการพัฒนาสมุทรสาครให้เป็น Hub of Seafood นอกจากนี้ นายกรัฐมนตรีและคณะยังได้ตรวจติดตามและรับฟังบรรยายสรุปภาพรวมการดําเนินงานขององค์การสะพานปลาสมุทรสาคร ซึ่งตั้งอยู่ที่ตําบลมหาชัย อ.เมือง จ.สมุทรสาคร โดยมีกลุ่มชาวประมงและประชาชนในพื้นที่ให้การต้อนรับ จากนั้นนายกรัฐมนตรียังได้รับฟังรายงานการติดตั้งระบบระบุตําแหน่งเรือประมงไทย (VMS) และการควบคุ้มการแจ้งเข้า - ออกของเรือประมง รวมทั้งชมการสาธิตระบบฐานข้อมูลการสแกนม่านตา (Iris Scan System) และการรายงานผลการจดทะเบียนแรงงานต่างด้าวแบบเบ็ดเสร็จ (OSS) จังหวัดสมุทรสาครอีกด้วย
สําหรับภาคกลางตอนล่าง ได้แก่ จังหวัดสมุทรสงคราม สมุทรสาคร เพชรบุรี และประจวบคีรีขันธ์
มีกําลังแรงงาน 1,320,320 คน เป็นผู้มีงานทํา 1,312,136 คน ว่างงาน 8,184 คน คิดเป็นอัตราว่างงาน 0.62 % มีสถานประกอบการในระบบประกันสังคมรวม 16,429 แห่ง มีผู้ประกันตนมาตรา 33 จํานวน 530,626 คน แรงงานต่างด้าว 3 สัญชาติและสัญชาติอื่นๆ รวม 303,360 คน ความมีต้องการแรงงานในสถานประกอบการทั่วไปจํานวน 15,474 คน และความต้องการแรงงานในอุตสาหกรรมเป้าหมายจํานวน 5,021 คน ส่วนประเด็นปัญหาที่พบของจังหวัดสมุทรสาคร อาทิ นายจ้างไม่ให้ความร่วมมือในการตรวจแรงงาน พนักงานตรวจแรงงานไม่เพียงพอต่อการเข้าตรวจสถานประกอบการที่เป็นเป้าหมาย เป็นต้น
----------------------------
กองเผยแพร่และประชาสัมพันธ์ /
ชนินทร เพ็ชรทับ – ข่าว/
สมภพ ศีลบุตร – ภาพ/
5 มีนาคม 2561
รัฐบาลไทย-ข่าวทำเนียบรัฐบาล-ก.อุตสาหกรรม ลงพื้นที่ซ่อม สร้าง ฟื้นฟู ทำทันที ช่วยเหลือผู้ประสบอุทกภัยหลังน้ำลดในจังหวัดศรีสะเกษ
วันเสาร์ที่ 5 ตุลาคม 2562
ก.อุตสาหกรรม ลงพื้นที่ซ่อม สร้าง ฟื้นฟู ทําทันที ช่วยเหลือผู้ประสบอุทกภัยหลังน้ําลดในจังหวัดศรีสะเกษ
ก.อุตสาหกรรม ลงพื้นที่ซ่อม สร้าง ฟื้นฟู ทําทันที ช่วยเหลือผู้ประสบอุทกภัยหลังน้ําลดในจังหวัดศรีสะเกษ
จังหวัดศรีสะเกษ : วันนี้(5ตุลาคม2562)นายภานุวัฒน์ตริยางกูรศรีผู้ตรวจราชการกระทรวงอุตสาหกรรมรักษาราชการแทนรองปลัดกระทรวงอุตสาหกรรมนําคณะผู้บริหารและเจ้าหน้าที่กระทรวงอุตสาหกรรมพร้อมหน่วยงานพันธมิตรอาทิธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.)บริษัทปตท.จํากัด(มหาชน)บริษัทซีพีแรมจํากัดวิทยาลัยเทคนิคกันทรารมย์สํานักงานคณะกรรมการการอาชีวศึกษาหน่วยงานภารรัฐและภาคเอกชนในพื้นที่เปิดคลินิกอุตสาหกรรมเคลื่อนที่ในพื้นที่ช่วยเหลือผู้ประสบอุทกภัยหลังน้ําลดในจังหวัดศรีสะเกษโดยมีนางศิริพรรณอันชื่นอุตสาหกรรมจังหวัดศรีสะเกษข้าราชการและเจ้าหน้าที่สํานักงานให้การต้อนรับและร่วมกิจกรรมณองค์การบริหารส่วนตําบลละทายอําเภอกันทรารมย์จังหวัดศรีสะเกษ
โดยกิจกรรมในวันนี้ประกอบด้วยการเปิดคลินิกให้คําปรึกษาแนะนําด้านการเงินพักชําระหนี้ลดอัตราดอกเบี้ยเงินกู้ขยายระยะเวลาผ่อนชําระหนี้เพื่อบรรเทาผลกระทบให้กับผู้ประกอบการบริการตรวจเช็คสภาพรถและเปลี่ยนถ่ายน้ํามันเครื่องทั้งรถยนต์ จํานวน80คันรถจักรยานยนต์จํานวน480คันรถไถนา(รถอีแต๊น)จํานวน60คันบริการตรวจเช็คและซ่อมอุปกรณ์เครื่องใช้ไฟฟ้าฟรีจํานวน150ชิ้นรวมทั้งบริการอาหารและเครื่องดื่มตลอดการจัดงาน
นอกจากนี้กรมส่งเสริมอุตสาหกรรมโดยศูนย์ส่งเสริมอุตสาหกรรมภาคที่7ยังได้เปิดรับบริการให้คําปรึกษาพัฒนาบรรจุภัณฑ์และรูปแบบสินค้าให้มีความทันสมัยเพื่อยกระดับบรรจุภัณฑ์เพิ่มมูลค่าให้กับสินค้าให้แก่ผู้ประกอบการในพื้นที่
‪#กระทรวงอุตสาหกรรม#ทําทันทีซ่อมสร้างฟื้นฟูผู้ประสบอุทกภัย4จังหวัดภาคอีสาน‬
รัฐบาลไทย-ข่าวทำเนียบรัฐบาล-ก.เกษตรฯ เร่งแก้ปัญหาการขาดแคลนน้ำ
วันอาทิตย์ที่ 16 สิงหาคม 2563
ก.เกษตรฯ เร่งแก้ปัญหาการขาดแคลนน้ํา
ก.เกษตรฯ เร่งแก้ปัญหาการขาดแคลนน้ํา วางแผนก่อสร้างสถานีสูบน้ําคลองกลาย และระบบส่งน้ําไปยังฝายคลองคูถนน และประตูระบายน้ําปิดกั้นคลองกลาย หวังบรรเทาอุทกภัยที่เกิดขึ้นในช่วงฤดูฝน ช่วยเหลือพื้นที่เพาะปลูกด้านการเกษตร เป็นแหล่งน้ําต้นทุนสําหรับการอุปโภค-บริโภค
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังตรวจเยี่ยมโครงการประตูระบายน้ําคลองกลาย ตําบลนบพิตํา อําเภอนบพิตํา จังหวัดนครศรีธรรมราช ว่า ตามที่ราษฎรในเขตตําบลตลิ่งชัน ตําบลสระแก้ว และตําบลกลาย ส่วนใหญ่มีอาชีพเกษตรกรรม ทําสวนผลไม้ สวนยางพารา และปาล์มน้ํามัน ประสบปัญหาขาดแคลนน้ํา สําหรับกิจกรรมทางการเกษตร โดยเฉพาะในช่วงฤดูแล้งปริมาณน้ําในคลองกลาย ซึ่งเป็นลําน้ําสายหลัก ปริมาณน้ําจืดน้อยไม่เพียงพอกับความต้องการใช้น้ํา ประสบปัญหาขาดแคลนน้ํา และปัญหาการรุกตัวของน้ําทะเลเป็นประจําทุกปี กรมชลประทาน จึงได้มอบหมายให้สํานักงานก่อสร้างชลประทานขนาดกลางที่ 15 ตรวจสอบข้อเท็จจริงและแนวทางการให้ความช่วยเหลือราษฎรนั้น โดยสํานักงานก่อสร้างชลประทานขนาดกลางที่ 15 จึงได้ลงพื้นที่สํารวจภูมิประเทศและสภาพปัญหา ซึ่งราษฎรในพื้นที่ประสบปัญหาขาดแคลนน้ําสําหรับอุปโภค - บริโภค และเกษตรกรรมในช่วงฤดูแล้งและการรุกล้ําของน้ําเค็มในพื้นที่
นายเฉลิมชัย กล่าวต่อไปว่า กระทรวงเกษตรฯ โดยกรมชลประทานจึงมีแผนพัฒนาลุ่มน้ําคลองกลาย ระยะเร่งด่วน ในการก่อสร้างสถานีสูบน้ําคลองกลาย และระบบส่งน้ําไปยังฝายคลองคูถนน และประตูระบายน้ําปิดกั้นคลองกลาย จึงได้จัดทํารายงานศึกษาโครงการเบื้องต้น เพื่อเป็นแนวทางในการศึกษารายละเอียด ออกแบบและก่อสร้าง หากมีการดําเนินการแล้วเสร็จ จะสร้างประโยชน์ให้กับราษฎรในพื้นที่ คือ 1) ระยะเร่งด่วน สามารถสูบน้ําไปเติมฝายคลองคูถนนในช่วงฤดูแล้ง 2) เพิ่มปริมาณความจุเก็บกักในพื้นที่ลุ่มน้ําคลองกลาย 3) สามารถเพิ่มพื้นที่รับประโยชน์ของลุ่มน้ําคลองกลาย ในการช่วยเหลือพื้นที่เพาะปลูกในเขตพื้นที่ตําบลตลิ่งชันและบริเวณใกล้เคียง อีกทั้งยังเป็นแหล่งน้ําต้นทุนสําหรับการอุปโภค-บริโภคของราษฎรให้มีน้ําเพียงพอในช่วงฤดูแล้ง 4) บรรเทาอุทกภัยในพื้นที่ 5) ช่วยรักษาระบบนิเวศในพื้นที่ลุ่มน้ําคลองกาย 6) ช่วยแก้ไขปัญหาน้ําเค็มรุกล้ําเข้ามาในบริเวณคลองกลาย และ 7) เป็นแหล่งเพาะพันธุ์ ขยายพันธุ์ปลาและสัตว์น้ําจืดอื่น ๆ สําหรับให้ราษฎรในพื้นที่โครงการได้บริโภคและทําการประมง
"การแก้ไขปัญหาในพื้นที่นี้ มีแผนดําเนินการทั้งระยะเร่งด่วน ระยะกลาง และระยะยาว โดยในระยะยาวจะมีการสร้างพื้นที่เก็บน้ําให้คลองขนาดเล็ก ซึ่งทางกรมชลประทานได้มาดําเนินการสํารวจ และสามารถเริ่มดําเนินการได้ภายในปี 2565 โดยจะทําดําเนินการต่อเนื่องในแผนระยะสั้นและระยะกลางต่อไป ซึ่งมั่นใจว่าจะสามารถช่วยแก้ไขน้ําท่วม น้ําแล้ง และน้ําทะเลหนุนได้ อย่างไรก็ตาม กระทรวงเกษตรฯ พร้อมแก้ไขปัญหาให้กับพี่น้องประชาชน ให้มีน้ํากินน้ําใช้ และใช้ในการทําการเกษตร จึงจะดําเนินการในส่วนที่เกี่ยวข้องให้เร็วที่สุด และอยากจะขอความร่วมมือจากพี่น้องประชาชน สามารถร่วมแสดงความคิดเห็นและพูดคุยกับเจ้าหน้าที่ได้ ซึ่งจะเป็นการพัฒนาพื้นที่ดังกล่าวได้ตามความต้องการของประชาชนอย่างแท้จริง" นายเฉลิมชัย กล่าว
รัฐบาลไทย-ข่าวทำเนียบรัฐบาล-คปภ. ลงพื้นที่สกลนครช่วยน้ำท่วมเร่งรัดจ่ายสินไหมแก่ทายาทผู้เสียชีวิต พร้อมประชุมเครียดเตรียมรับมือน้ำท่วมระลอกใหม่
วันพฤหัสบดีที่ 3 สิงหาคม 2560
คปภ. ลงพื้นที่สกลนครช่วยน้ําท่วมเร่งรัดจ่ายสินไหมแก่ทายาทผู้เสียชีวิต พร้อมประชุมเครียดเตรียมรับมือน้ําท่วมระลอกใหม่
• เร่งผนึกภาคอุตสาหกรรมประกันภัยไทยร่วมใจเป็นหนึ่งเดียวช่วยเหลือประชาชนที่ประสบภัยน้ําท่วมจังหวัดสกลนคร
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากการลงพื้นที่เพื่อติดตามสถานการณ์น้ําท่วมในภาคตะวันออกเฉียงเหนืออย่างใกล้ชิด ล่าสุดเมื่อ วันที่ 2 สิงหาคม 2560 ตนและคณะผู้บริหาร สํานักงาน คปภ. ได้ลงพื้นที่ตรวจเยี่ยมศูนย์บูรณาการช่วยเหลือด้านการประกันภัยแก่ประชาชนที่ได้รับผลกระทบจากภัยน้ําท่วม จังหวัดสกลนคร ในโอกาสนี้ได้ประชุมร่วมกับนายกสมาคมประกันวินาศภัยไทย ผู้อํานวยการบริหารสมาคมประกันชีวิตไทย และภาคอุตสาหกรรมประกันภัยในพื้นที่ ซึ่งได้ย้ําให้เตรียมมาตรการป้องกันภัยและการเยียวยาให้ความช่วยเหลือด้านการประกันภัย โดยเห็นควรให้นําแนวทาง "นครพนมโมเดลประกันภัย" มาใช้ ซึ่งจะเป็นมาตรการในการเตรียมการกรณีมีมรสุมลูกใหม่เข้ามาและช่วยเหลือประชาชนในการบริหารความเสี่ยงภัย รวมทั้งการเร่งรัดในการชดใช้ค่าสินไหมทดแทนที่รวดเร็ว ถูกต้องและเป็นธรรม ทั้งนี้ เพื่อสร้างความเชื่อมั่นด้านประกันภัยให้กับประชาชน
นอกจากนี้ตนและคณะฯได้ลงพื้นที่พบปะประชาชนที่ศาลาเอนกประสงค์ อบต.ด่านม่วงคํา อําเภอโคกศรีสุพรรณ เพื่อให้ความรู้ด้านการประกันภัยในการนําระบบประกันภัยมาบริหารความเสี่ยงภัย โดยเฉพาะในช่วงวิกฤติอุทกภัยในครั้งนี้ และได้ติดตามการจ่ายค่าสินไหมทดแทนในพื้นที่นาที่มีการประกันภัยข้าวนาปีและได้รับความเสียหาย พร้อมกันนี้ได้มอบเครื่องอุปโภค บริโภค และน้ําดื่มให้กับประชาชนผู้ประสบภัยน้ําท่วมที่มาร่วมในศาลาเอนกประสงค์ รวมทั้งยังได้เดินทางด้วยเรือเพื่อนําเครื่องอุปโภคบริโภคและน้ําดื่มนําไปแจกจ่ายให้กับประชาชนในหมู่บ้านที่บ้านเรือนถูกน้ําท่วม และเส้นทางสัญจรถูกตัดขาดโดยสิ้นเชิง
เลขาธิการ คปภ. กล่าวด้วยว่า ต่อจากนั้น ตนและคณะฯได้เดินทางมายังศาลากลางจังหวัดสกลนคร เพื่อมอบเงินช่วยเหลือจํานวน 450,000 บาท จากการร่วมใจกันบริจาคของคณะผู้บริหารและพนักงาน สํานักงาน คปภ. สมาคมประกันชีวิตไทย สมาคมประกันวินาศภัยไทย บมจ.เมืองไทยประกันชีวิต และบจ.ทีคิวเอ็ม อินชัวร์รันส์ โบรคเกอร์ โดยมีนายนภดล จารุพงศ์ ปลัดจังหวัดสกลนคร และคณะผู้บริหารของจังหวัดสกลนครเป็นผู้รับมอบ เพื่อนําไปช่วยเหลือประชาชนผู้ประสบภัยน้ําท่วมในพื้นที่ต่อไป อีกทั้งตนและปลัดจังหวัดสกลนครยังได้ร่วมกันเป็นสักขีพยาน ในการที่ บมจ.กรุงเทพประกันชีวิต มอบเงินสินไหมทดแทน จํานวน 180,000 บาท ให้กับทายาทโดยธรรมของผู้เสียชีวิตจากเหตุการณ์น้ําท่วมในพื้นที่จังหวัดสกลนครครั้งนี้อีกด้วย
สํานักงาน คปภ. มีความห่วงใยพี่น้องประชาชนที่ได้รับผลกระทบจากน้ําท่วมในครั้งนี้เป็นอย่างมาก จึงอยากให้ประชาชนให้ความสําคัญกับการนําระบบประกันภัยมาบริหารความเสี่ยงภัยที่ไม่คาดคิด ทั้งนี้ เพื่อบรรเทาความเสียหายที่อาจจะเกิดขึ้นได้ หากมีข้อสงสัย ต้องการสอบถามข้อมูลเพิ่มเติมที่สายด่วน คปภ.1186
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 27 กันยายน 2559
วันจันทร์ที่ 31 ตุลาคม 2559
สรุปข่าวการประชุมคณะรัฐมนตรี 27 กันยายน 2559
วันนี้ (27 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีตรวจเยี่ยมการดำเนินการจัดทำศิลปกรรมประกอบพระเมรุมาศ ณ โรงเรียนศิลปะธนบุรี
วันจันทร์ที่ 4 กันยายน 2560
รองนายกรัฐมนตรีตรวจเยี่ยมการดําเนินการจัดทําศิลปกรรมประกอบพระเมรุมาศ ณ โรงเรียนศิลปะธนบุรี
รองนายกรัฐมนตรีตรวจเยี่ยมการดําเนินการจัดทําศิลปกรรมประกอบพระเมรุมาศ ณ โรงเรียนศิลปะธนบุรี
วันนี้ (วันจันทร์ที่ 4 กันยายน 2560) เวลา 14:00 น. ณ โรงเรียนศิลปะธนบุรี ถนนบรมราชชนนี เขตบางกอกน้อย กรุงเทพฯ พลเอก ธนะศักดิ์ ปฏิมาประกร รองนายกรัฐมนตรี ในฐานะประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศและบูรณปฏิสังขรณ์ราชรถ และพระยานมาศในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช พร้อมด้วย นายอนันต์ ชูโชติ อธิบดีกรมศิลปากรและคณะ เดินทางไปตรวจเยี่ยมการดําเนินงานจัดทําศิลปกรรมประกอบพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ในส่วนของการจัดสร้างราวบันไดนาคและประติมากรรมท้องไม้พระเมรุมาศองค์ประธานพระเมรุมาศ ที่ดําเนินการโดยโครงการศิลปาชีพเกาะเกิด จังหวัดพระนครศรีอยุธยาและศูนย์ศิลปาชีพสีบัวทอง จังหวัดอ่างทองในการควบคุมของอาจารย์สุดสาคร ชายเสม
รัฐบาลไทย-ข่าวทำเนียบรัฐบาล-“ยุติธรรม” ห่วงใยสุขภาพผู้ต้องขังรวมพลังยุติวัณโรคในเรือนจำ
วันพฤหัสบดีที่ 14 กันยายน 2560
“ยุติธรรม” ห่วงใยสุขภาพผู้ต้องขังรวมพลังยุติวัณโรคในเรือนจํา
ศาสตราจารย์คลีนิคเกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และนายสมชาย เสียงหลาย ที่ปรึกษารัฐมนตรีว่าการกระทรวงยุติธรรม เปิดโครงการ “รวมพลังยุติวัณโรคในเรือนจํา (Ending TB in Prison) คืนคนสุขภาพดี สู่สังคม”
เมื่อวันพฤหัสบดีที่ ๑๔ กันยายน ๒๕๖๐ เวลา ๑๐.๑๕ น.
ณ เรือนจํากลางสมุทรปราการ อําเภอบางบ่อ จังหวัดสมุทรปราการ
ศาสตราจารย์คลีนิคเกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข
และนายสมชาย เสียงหลาย ที่ปรึกษารัฐมนตรีว่าการกระทรวงยุติธรรม
เปิดโครงการ “รวมพลังยุติวัณโรคในเรือนจํา (Ending TB in Prison) คืนคนสุขภาพดี สู่สังคม”
และประกาศเจตนารมณ์ “คืนคนสุขภาพดี สู่สังคม”
โดยมีผู้แทนจากหน่วยงานที่เกี่ยวข้อง เข้าร่วมฯ
ทั้งนี้ ความร่วมมือระหว่างกระทรวงยุติธรรมและกระทรวงสาธารณสุขถือเป็นการดําเนินงาน
ตามนโยบายระดับชาติที่จะยุติวัณโรคตามแผนยุทธศาสตร์วัณโรคระดับชาติ
ที่เน้นการป้องกันและดูแลรักษาผู้ป่วยวัณโรคในเรือนจําที่เป็นกลุ่มเสี่ยงสําคัญในระดับพื้นที่
เพื่อให้สามารถยุติวัณโรคในเรือนจําฯ ได้อย่างยั่งยืน
ภายในงานได้มีการถ่ายภาพรังสีทรวงอกเพื่อคัดกรองวัณโรคให้แก่ผู้ต้องขัง
การจัดนิทรรศการผลการดําเนินนโยบายคัดกรองวัณโรคในเรือนจํา
และนิทรรศการแสดงผลงานของผู้ต้องขังเรือนจํากลางสมุทรปราการ